text: বিশ্বের নজর কাড়ছে ভারতের কোভ্যাকসিন, দাবি আইসিএমআরের | Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home আন্তর্জাতিক বিশ্বের নজর কাড়ছে ভারতের কোভ্যাকসিন, দাবি আইসিএমআরের
  বিশ্বের নজর কাড়ছে ভারতের কোভ্যাকসিন, দাবি আইসিএমআরের
  নয়াদিল্লি: ভারতে তৈরি কোভ্যাকসিন গোটা বিশ্বের নজর কাড়ছে। টুইটারে এমনটাই দাবি করল আইসিএমআর। তারা বলেছে, কোভ্যাকসিন করোনা ঠেকাতে সক্ষম। ইন্ডিয়ান কাউন্সিল অফ মেডিকেল রিসার্চ(আইসিএমআর) এবং ভারত বায়োটেক যৌথভাবে এই টিকা তৈরি করছে।
  https://twitter.com/ICMRDELHI/status/1342147030186004480?s=20
  টুইটে আরও বলা হয়েছে, এখনও পর্যন্ত ভারতে ভ্যাকসিন নিয়ে পরীক্ষা নিরীক্ষার যে তথ্য সামনে এসেছে তাতে এই টিকা নিরাপদ বলেই মনে করা হচ্ছে। আইসিএমআর-এর তরফে জানানো হয়েছে, কোভ্যাকসিনের প্রথম ও দ্বিতীয় পর্যায়ের পরীক্ষামূলক প্রয়োগের ফলাফল তৃতীয় পর্যায়ের ট্রায়ালের পথ আরও প্রশস্ত করেছে। দেশের ২২টি জায়গায় কোভ্যাকসিনের তৃতীয় পর্যায়ের ট্রায়াল চলছে। যার মধ্যে রয়েছে কলকাতাও।
  আইসিএমআর কোভ্যাকসিনের কার্যকারিতা নিয়ে টুইটে সওয়াল করে লিখেছে, 'কোভিড-১৯-র বিরুদ্ধে লড়াইয়ে আইসিএমআর ও ভারত বায়োটেকের ভারতে তৈরি ভ্যাকসিন কোভ্যাকসিনের ট্রায়ালে ইতিবাচক ফল পাওয়া গিয়েছে। প্রতিষেধকের কার্যকারিতা নিয়ে প্রকাশিত ফলাফল নজর কেড়েছে গোটা বিশ্বের। প্রথম দু-দফার ইতিবাচক ফলাফলই দেশের ২২ কেন্দ্রে তৃতীয় দফার ট্রায়ালের পথ প্রশস্ত করে।'